આ બધાથી અલગ એક ગુજરાતી ન્યુઝ ચેનલને મોદીએ આપેલા ઇન્ટરવ્યુ અને એ ઇન્ટરવ્યુમાં મોદીએ જે વાતો કહી તેનો એ સાર હતો કે ભારતે પણ પાકમાં રહેલા દાઉદ વિરુદ્ધ એ જ પ્રકારની કાર્યવાહી કરવી જોઇએ જે પ્રકારની કાર્યવાહી અમેરિકાએ ઓસામા બિન લાદેન વિરુદ્ધ કરી હતી. આ ઇન્ટરવ્યુ બાદ પાકિસ્તાન તરફથી નિવેદનો આવવાનો સિલસિલો યથાવત છે. વર્ષ 2013માં રજૂ થયેલા એક અમેરિકન રિપોર્ટથી એ સ્પષ્ટ થઇ ગયું હતું કે પાકિસ્તાનમાં ચાલતા આતંકી કેમ્પો અને ગતિવિધિઓના કારણે ભારત ઘણું પ્રભાવિત થયું છે. કદાચ નરેન્દ્ર મોદીએ પોતાના ઇન્ટરવ્યુમાં આ વાતને દિમાગમાં રાખીને દાઉદ અંગે વાત કહી હતી. આ વાત ધ્યાન આપવા યોગ્ય છે કે મોદીએ ક્યારેય પોતાના ઇન્ટરવ્યુમાં પાકિસ્તાનનું નામ લીધી નથી. તેમ છતાં પાકિસ્તાનના મંત્રી ચૌધરી નિસાર ખાન તરફથી આવનારા નિવેદનોથી પાકિસ્તાનની અપરિપક્વતા સ્પષ્ટ ઝળકે છે.